Seoul

Seoul nopo nga ibu pogun om metropolis tagayo do Korea Selatan. Seoul nopo nga bandar raya ko-16 tagayo id pomogunan tumanud populasi id hombo mombontuk koiyonon Ibu Pogun Seoul miampai metropolis Incheon om wilayah Gyeonggi. Osomok no opintanga do mogiigiyon Korea Selatan poingiyon id Koiyonon Ibu Pogun Seoul ii minamadadi dii sabaagi longkod ekonomi, politik om koubasanan gulu id pogun dii.

 Toponimi 
Tradisional, Seoul (서울) nopo nga ngaran am sandad id boros Korea (okon Sino-Korea) ii kirati "tama kakadayan". Hogot Seoul nopo nga notumbayaan do nintodonon mantad Seorabeol (서라벌; ii koumbal do namaan transliterasi kumaa aksara Hanja:徐羅伐). Ii poinsandad nopo nga sumuku do Gyeongju, tama kakadayan do Silla.

Wiryeseong (), hongkod pomorintaan koporintaan Baekje, poingion id kinoiyonon Seoul moden di nondo. Seoul nogi nga ointutunan id mogisuusuai ngaran sajara suai miagal ko: Bukhansan-gun (북한산군; 北漢山郡, masaan do era Goguryeo), Namcheon (, masaan do era Silla), Hanyang (, masaan do  Timpu Pogun Koibutan om Kabataan), Namgyeong (남경; 南京, masaan do Goryeo era), om Hanseong (, masaan do era Joseon). Hogot seoul nopo nga gunoon maya lisan montok sumuku do tama kakadayan timpuunon ohotusan ko-17.Hendrick Hamel, a 17th-century Dutch sailor who was shipwrecked on Jeju Island, referred to the Joseon capital as Sior in his book "Hamel's Journal and a Description of the Kingdom of Korea, 1653–1666." Refer to the English translation of the book on this website created by Dr. Henny Savenije, a Dutch scholar known for his research on Hamel. Mantad di tama kakadayan Joseon ii ointutunan maya poimgaon sabaagi Hanseong nogi nga osiwang do roitan sabaagi seoul. montok pomogunaan dau di osiwang, minomolohou mubaligh mantad Perancis tama kakadayan Joseon sabaagi Séoul (/se.ul/) id ponuatan diolo, ahal diti nokosiliu sabaagi impohon montok ija'an  Seoul id mogisuusuai boros moden timpu di baino.

Masaan do panaladan Jepun, sinimban o Hanseong sabaagi Keijō (京城, maya harfiah kirati 'tama kakadayan pogun') mantad puru kokuasaan Jepun. Kosimbanan diti kitudu montok mongilag koborulongon miampai Hanja "" (kopodolinan boros sandad Korea 한;han; abantug), ii milo nogi sumuku kumaa bansa' Han toi ko' Dinasti Han id boros Cina om kopionit do 'China' id konteks Jepun. Kalapas do Pisangadan Pomogunan II om kinolobuson Korea, nokoimagon Seoul sabaagi ngaran poimbantug tama kakadayan Korea. Kakal po popoturidong Komoi boros Korea Standard do koduoduo rati boros ngaran toomod om boros ngaran poimbida montok hogot Seoul 

Misuai mantad kogumuan ngaran kinoiyonon id Korea, tu okon ko mantad hogot Sino-Korea, 'Seoul' nopo nga aiso koboyo' Hanja maya potilombus. Id pomogunan mimboros Cina, Seoul nopo nga ointutunan sabaagi Hànchéng (), hinombo iso kopomolombusan boros Cina montok Hanseong. Ontok 18 Milatok 2005, Koporintaan Metropolitan Seoul minopoilo do kosimbanan ngaran poimbantug id boros Cina mantad ngara sajara Hànchéng kumaa Shǒu'ěr (). Shǒu'ěr nopo nga pisudongon kopomoroitan om rati miampai aksara 首 kirati 'tulu', 'poinlobi' toi ko' 'iso'.

 Sajara 

 Sajara Pogulu 
Haro hinta do lolominon tulun id kinoiyonon di nondo ointutunan sabaagi Seoul mantad 30,000 gisom 40,000 toun di pogulu. Sorili do toun 4,000 pogulu masihi, mogigion id kinoiyonon diti nopo nga poingion id sulap di kisiliu osiriba ii oitutunan sabaagi umjip. Haro nogi piipiro hinta do mangakan o mogigion dii do barli om sada ii noonsok sorili do 3,000 pogulu masihi. Ontok do 1,500 pogulu masihi, komiti-komiti hilo tuminimpuun do minundaliu id Timpu Gangsa om momutanom maya skala di agayo.

Mantad do urbanisasi tagayo id Seoul moden,  nopo nga iso no kinoiyonon arkeologi poinlobi ii oilaan id Seoul hinombo artikak Timpu Watu nopo nga nokito, mulong pia do kaakmot mantad timpu dii nopo nga nokito ii kadau id piipiro kinoiyonon tokoro id toinsanai kakadayan (om toinsainai timbuan Baang Han), koinsoruan kawaya do koumoligan arkeologi.

 Timpu Samhan om Baekje 
Masaan do kinoruntuman Wiman Joseon (194-108 pogulu masihi) id boogian koibutan Korea, ogumu mogigidu minindaliu id kabaatan kuma timbuan Baang Han, id timpu dii nopo nga tamangan do koporintaan Jin (ohotusan ko-4 gisom ko-2 pogulu masihi). Mogigion ii mogikaakawo diti minogoit fo koubasanan om tiknologi mantad timpu Pogun Misangod China, ii minoposiau do koingkawason id kinoiyonon diti kumaa Timpu Basi. Kinorikatan diolo minanahak bagas amu oturidong; kopomorintaan Jin naraag, om ogumu pogun tokoro tumimpuun do nokoimbulai om mogisasaap montok rahung id timbuan Baang Han.

Baekja (18 pogulu masihi - 660 masihi), ii sandad nopo nga sala iso pogun tokoro id konfederasi Mahan, nokosiliu sabaagi kuasa kinoiyonon ii dominan timpuunon do ohotusan ko-2 masihi. Tama kakadayan poingion id Wiryeseong; nga kinoiyonon kopio Wiryeseong nopo nga amu noilaan nga notumbayaan do poingion id kinoiyonon vinatang P'ungnapt'osŏng om Mongchontoseong. Kinoiyonon diti di nondo nopo nga id ponongsiba kosilahon Seoul.

 Sukuon